CELEX: 62007TN0457
Language: et
Date: 2007-12-10 00:00:00
Title: Kohtuasi T-457/07: 10. detsembril 2007 esitatud hagi — Evropaïki versus Euroopa Toiduohutusamet

23.2.2008   
            
            
               ET
            
            
               Euroopa Liidu Teataja
            
            
               C 51/47
            
         10. detsembril 2007 esitatud hagi — Evropaïki versus Euroopa Toiduohutusamet
   (Kohtuasi T-457/07)
   (2008/C 51/87)
   Kohtumenetluse keel: inglise
   Pooled
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindaja: N. Korogiannakis)
   
      Kostja: Euroopa Toiduohutusamet (EFSA)
   Hageja nõuded
   
               —
            
            
               Tühistada Euroopa Toiduohutusameti otsus, millega hageja pakkumist ei hinnatud edukaks ning otsustati sõlmida hankeleping teise pakkujaga;
            
         
               —
            
            
               mõista Euroopa Toiduohutusametilt välja hageja õigusabi- ja muud kulud ning muud hagi esitamisega seotud kulud.
            
         Väited ja peamised argumendid
   Hageja esitas pakkumise vastuseks IT-nõustamisteenuse osutamiseks korraldatud avatud hankemenetluses (ELT 2007/S 97-118626) esitatud kostja kutsele. Hageja vaidlustab kostja 1. oktoobri 2007. aasta otsuse lükata hageja pakkumine tagasi ja sõlmida hankeleping teise pakkujaga.
   Hagi toetuseks väidab hageja, et EFSA jättis märkimata põhjendused, mida nõuab EÜ artikkel 253; täpsemalt jättis ta hagejale teatamata, milles seisnesid eduka pakkuja suhtelised eelised. Hageja väitel ajas EFSA pakkumiste hindamisel valikukriteeriumid segi lepingu sõlmimise kriteeriumidega ja kasutas hindamiskriteeriumeid, mida pakkumiskutses ei olnud sõnaselgelt ära toodud. Lisaks väidab hageja, et EFSA tegi ilmseid hindamisvigu.